**TAUSHETSERKLÆRING**

**for leverandører**

**Sykehuset Telemark behandler en rekke typer informasjon, blant annet opplysninger om helse og andre personlige forhold og forretningshemmeligheter. Dersom leverandørens personell gjennom utførelse av tjenester eller arbeid for Sykehuset Telemark på noen måte får kjennskap til slik informasjon forplikter leverandøren seg til ikke å bruke, utlevere eller på annen måte gjøre tilgjengelig denne kunnskap til andre formål enn de oppgaver som er avtalt med Sykehuset Telemark.**

**Taushetsplikten gjelder uten tidsbegrensning, eventuelt til Sykehuset Telemark løser leverandør fra den.**

**Leverandør har lest og forstått taushetserklæringen og forplikter seg til å overholde den. Som ledd i leverandørens internkontrollsystem skal alle ansatte hos leverandøren ha undertegnet taushetserklæringer som ivaretar innholdet i denne taushetserklæringen for at de skal kunne utføre tjenester eller arbeid for Sykehuset Telemark. Sykehuset Telemark har innsynsrett i leverandørens system for ivaretagelse av taushetsplikten.**

**Leverandøren er kjent med taushetsbestemmelsene i forvaltningsloven § 13 (sitert nedenfor), jfr. helseregisterloven § 15, og plikter å følge disse bestemmelsene.**

**Leverandøren er innforstått med at forsettlig eller uaktsomt brudd på taushetsplikten kan medføre disiplinære sanksjoner eller erstatningsansvar og også kan medføre straffeansvar etter straffelovens § 121.**

Leverandør: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted/dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn (blokkbokstaver): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Forvaltningsloven § 13 (taushetsplikt):***

*Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om: 1) noens personlige forhold, eller 2) tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.*

*Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal reknes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike opplysninger. Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.*